CELEX: 62008TA0556
Language: el
Date: 2015-03-25 00:00:00
Title: Υπόθεση T-556/08: Απόφαση του Γενικού Δικαστηρίου της 25ης Μαρτίου 2015 — Slovenská pošta κατά Επιτροπής (Ανταγωνισμός — Κατάχρηση δεσπόζουσας θέσης — Σλοβακικές αγορές βασικών ταχυδρομικών υπηρεσιών και υβριδικού ταχυδρομείου — Απόφαση διαπιστώνουσα παράβαση του άρθρου 86, παράγραφος 1, ΕΚ, σε συνδυασμό με το άρθρο 82 ΕΚ — Αποκλειστικό δικαίωμα διανομής υβριδικού ταχυδρομείου — Αρχή της χρηστής διοικήσεως — Υποχρέωση αιτιολογήσεως — Δικαίωμα ακροάσεως — Καθορισμός της αγοράς — Επέκταση μονοπωλίου — Άρθρο 86, παράγραφος 2, ΕΚ — Ασφάλεια δικαίου — Δικαιολογημένη εμπιστοσύνη)

11.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/20
            
         Απόφαση του Γενικού Δικαστηρίου της 25ης Μαρτίου 2015 — Slovenská pošta κατά Επιτροπής
   (Υπόθεση T-556/08) (1)
   
   ((Ανταγωνισμός - Κατάχρηση δεσπόζουσας θέσης - Σλοβακικές αγορές βασικών ταχυδρομικών υπηρεσιών και υβριδικού ταχυδρομείου - Απόφαση διαπιστώνουσα παράβαση του άρθρου 86, παράγραφος 1, ΕΚ, σε συνδυασμό με το άρθρο 82 ΕΚ - Αποκλειστικό δικαίωμα διανομής υβριδικού ταχυδρομείου - Αρχή της χρηστής διοικήσεως - Υποχρέωση αιτιολογήσεως - Δικαίωμα ακροάσεως - Καθορισμός της αγοράς - Επέκταση μονοπωλίου - Άρθρο 86, παράγραφος 2, ΕΚ - Ασφάλεια δικαίου - Δικαιολογημένη εμπιστοσύνη))
   (2015/C 155/22)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Slovenská pošta a.s. (Banská Bystrica, Σλοβακία) (εκπρόσωποι: αρχικώς, O. Brouwer, C. Schillemans και M. Knapen, στη συνέχεια, O. Brouwer και P. Schepens και, τέλος, O. Brouwer και A. Pliego Selie, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς, R. Sauer, A. Tokár και A. Αντωνιάδης, στη συνέχεια, R. Sauer, A. Tokár και C. Vollrath)
   
      Παρεμβαίνουσα υπέρ προσφεύγουσας: Δημοκρατία της Σλοβακίας (εκπρόσωπος: B. Ricziová)
   
      Παρεμβαίνουσες υπέρ της καθής: Cromwell a.s. (Μπρατισλάβα, Σλοβακία)· Slovak Mail Services a.s. (Μπρατισλάβα)· Prvá Doručovacia a.s. (Μπρατισλάβα) (εκπρόσωποι: αρχικώς M. Maier και P. Werner, στη συνέχεια P. Werner, δικηγόροι)· και ID Marketing Slovensko s.r.o., πρώην TNT Post Slovensko s.r.o. (Μπρατισλάβα) (εκπρόσωποι: αρχικώς J. Ellison, solicitor, και T. Rybár, δικηγόρος, στη συνέχεια T. Rybár και I. Pecník, δικηγόροι)
   
      Αντικείμενο
   
   Αίτημα ακυρώσεως της αποφάσεως C(2008) 5912 τελικό της Επιτροπής, της 7ης Οκτωβρίου 2008, όσον αφορά τη νομοθεσία περί ταχυδρομείων της Σλοβακίας σχετικά με τις υπηρεσίες υβριδικού ταχυδρομείου (υπόθεση COMP/39.562 — Νόμος περί ταχυδρομείων της Σλοβακίας).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Η Slovenská pošta a.s. φέρει, εκτός από τα δικά της δικαστικά έξοδα, τα έξοδα στα οποία υποβλήθηκε η Ευρωπαϊκή Επιτροπή και η Cromwell a.s., η Slovak Mail Services a.s., η Prvá Doručovacia a.s. και η ID Marketing Slovensko s.r.o.
            
         
               3)
            
            
               Η Δημοκρατία της Σλοβακίας φέρει τα δικαστικά της έξοδα.
            
         
      (1)  ΕΕ C 55 της 7.3.2009.